stanford-oval/wikipedia huggingface dataset:
Saturday Night Live

| Saturday Night Live |
| --- | --- |
 Sarjan logo.
Tyyli:  komedia sketsiviihde varietee
Kestoaika:  n. 90 min (noin 65 minuuttia ilman mainoksia)
Luoja(t):  Lorne Michaels
Pääosissa:  ks. näyttelijät
Alkuperämaa:   Yhdysvallat
Alkuperäiskieli:  englanti
Verkko:   NBC
Esitetty:  11. lokakuuta 1975 –
Tuotantokausia:  50
Jaksoja:  982 (08.03.2025 mennessä)
Tuotanto
Käsikirjoittaja(t):  useita käsikirjoittajia
Aiheesta muualla
Virallinen sivusto
IMDb 
Saturday Night Live (SNL) on yhdysvaltalainen viihdeohjelma, joka sai ensiesityksensä NBC-televisiokanavalla vuonna 1975. Ohjelmassa näyttelijät esittävät erilaisia sketsejä puolentoista tunnin ajan suorassa lähetyksessä. SNL on toiminut ponnahduslautana monille näyttelijöille ja koomikoille, kuten Eddie Murphylle, Tina Feylle ja Kristen Wiigille.
Ohjelma lähetetään lauantai-iltaisin suorana New Yorkista. Jokaisessa jaksossa esiintyy viikoittain vaihtuva julkkisjuontaja, joka näyttelee myös ohjelman sketseissä, sekä musiikkivieras, joka esittää yleensä kaksi kappalettaan lähetyksen aikana.
Saturday Night Live on yksi pisimpään esitetyistä televisiosarjoista Yhdysvalloissa. Sarjaa on tehty yli 40 tuotantokautta ja 800 jaksoa. Se on ollut ennätykselliset 183 kertaa ehdolla Emmy-palkinnon saajaksi, ja se on voittanut palkinnon 42 kertaa (vuoteen 2015 mennessä).
Näyttelijät > Nykyiset näyttelijät (kaudella 2017–2018) > Vakituiset näyttelijät

Beck Bennett (2013–)
Aidy Bryant (2012–)
Colin Jost (2014–) ⱡ
Kate McKinnon (2012–)
Kyle Mooney (2013–)
Cecily Strong (2012–)
Kenan Thompson (2003–)
Michael Che (2014–) ⱡ
Pete Davidson (2014–)
Leslie Jones (2014–)
Näyttelijät > Nykyiset näyttelijät (kaudella 2017–2018) > Muut nykyiset näyttelijät

Melissa Villaseñor (2016–)
Mikey Day (2016–)
Heidi Gardner (2017–)
Alex Moffat (2017–)
Chris Rett (2017–)
Luke Null (2017–)
ⱡ Toimittavat uutiskatsaus-osion.
Näyttelijät > Entisiä näyttelijöitä

Alla on lueteltu tunnettuja sarjassa näytelleitä henkilöitä.
| 0 | 1 | 2 |
| --- | --- | --- |
|  Dan Aykroyd (1975–1979)  John Belushi (1975–1979)  Chevy Chase (1975–1979)  Jane Curtin (1975–1980)  Gilda Radner (1975–1980)  Bill Murray (1976–1980)  |  Eddie Murphy (1980–1984)  Jim Belushi (1983–1985)  Billy Crystal (1984–1985)  Martin Short (1984–1985)  Randy Quaid (1985–1986)  Robert Downey Jr. (1985–1986)  Damon Wayans (1985–1986)  Jon Lovitz (1985–1990)  Phil Hartman (1986–1994)  Dana Carvey (1986–1993)  Jan Hooks (1986–1991)  Ben Stiller (1988–1989)  Mike Myers (1988–1995)  |  Chris Rock (1990–1993)  Rob Schneider (1990–1994)  Chris Farley (1990–1995)  Adam Sandler (1990–1995)  David Spade (1990–1996)  Tim Meadows (1991–2000)  Norm Macdonald (1993–1998)  Chris Elliott (1994–1995)  Will Ferrell (1995–2002)  Molly Shannon (1995–2001)  Tracy Morgan (1996-2003)  Colin Quinn (1996-2000)  Jimmy Fallon (1998–2004)  Tina Fey (2000-2007)  Amy Poehler (2001-2009)  Fred Armisen (2002-2013)  Andy Samberg (2005-2012)  Jason Sudeikis (2005-2013)  Bill Hader (2005-2013)  |
Ohjelmaan perustuvat elokuvat

Seuraavat elokuvat perustuvat ohjelmassa esitettyihin sketseihin.
The Blues Brothers (1980)
Wayne’s World (1992)
Coneheads (1993)
Wayne’s World 2 (1993)
Pat – Ikuinen arvoitus (It’s Pat) (1994)
Sekopäiden seurakunta (Stuart Saves His Family) (1995)
Blues Brothers 2000 (1998)
Bileet Roxburyssa (A Night at the Roxbury) (1998)
Superstar (1999)
Naistenkaataja (The Ladies Man) (2000)
MacGruber (2010)
Ohjelmassa esitettyjä sketsejä > The Roxbury Guys

The Roxbury Guys, kertoo veljeksistä Doug ja Steve Butabista (Chris Kattan ja Will Ferrell), jotka viettävät aikaa bailaamalla yökerhoissa ja iskemällä epätoivoisesti naisia. Autoa ajaessa veljekset kuuntelevat Haddawayn esittämää "What Is Love" -kappaletta, samalla nytkyttäen päitään. Erityiseen suosioon nousi sketsi, jossa esiintyi illan vieras, koomikko-näyttelijä Jim Carrey. Sketsin pohjalta tehtiin myös elokuva Bileet Roxburyssa vuonna 1998.
Suomalainen versio

MTV3 alkoi näyttää kotimaista versiota Saturday Night Livestä helmikuussa 2016.
Chris Kattan, Jim Carrey ja Will Ferrell nytkyttelevät päitään Haddawayn ”What Is Love” -kappaleen tahdissa.
Smash Hits (albumi)

| Smash Hits The Jimi Hendrix Experience |
| --- | --- | --- |

Kokoelmalevyn tiedot
 Äänitetty : lokakuu 1966 - toukokuu 1968
 Julkaistu: huhtikuussa 1968 (Iso-Britannia)   heinäkuussa 1969 (Yhdysvallat)
 Tuottaja(t): Chas Chandler
 Tyylilaji: rock   psykedeelinen rock
 Kesto: 40.24
 Levy-yhtiö: MCA
The Jimi Hendrix Experiencen muut julkaisut
| Axis: Bold as Love 1967 | Smash Hits 1968 | Electric Ladyland 1968 |
Smash Hits on yhdysvaltalaisen kitaristin Jimi Hendrixin yhtyeen The Jimi Hendrix Experiencen kokoelma-albumi vuodelta 1968. Albumi sisältää yhtyeen menestyneimpiä kappaleita ensimmäiseltä albumilta Are You Experienced. Albumi sisältää myös kappaleita yhtyeen kolmannelta albumilta, Electric Ladylandiltä, mutta vaihtelevasti sen alueellisten julkaisujen mukaan.
Albumin Britannian julkaisupäivä oli huhtikuussa 1968, kun taas Yhdysvalloissa albumi julkaistiin vasta heinäkuussa 1969. Myöhäisen yhdysvaltalaisjulkaisun myötä jo ilmestynyt albumi Electric Ladyland vaikutti Smash Hitsin kappalelistaan. Brittijulkaisussa albumilta edustettuna oli kappale "Burning of the Midnight Lamp".
Kappaleet > Britannian julkaisu

"Purple Haze" - 2:52
"Fire" - 2:45
"The Wind Cries Mary" - 3:20
"Can You See Me" - 2:33
"51st Anniversary" - 3:16
"Hey Joe" - 3:30
"Stone Free" - 3:36
"Stars That Play With Laughing Sam's Dice" - 4:21
"Manic Depression" - 3:42
"Highway Chile" - 3:32
"Burning of the Midnight Lamp" - 3:39
"Foxy Lady" - 3:18
Kappaleet > Yhdysvaltain julkaisu

"Purple Haze" - 2:52
"Fire" - 2:45
"The Wind Cries Mary" - 3:20
"Can You See Me" - 2:33
"Hey Joe" - 3:30
"All Along the Watchtower" - 4:00
"Stone Free" - 3:36
"Crosstown Traffic" - 2:19
"Manic Depression" - 3:42
"Remember" - 2:48
"Red House" - 3:50
"Foxy Lady" - 3:19
Kokoonpano

Jimi Hendrix - kitara, laulu
Mitch Mitchell - rummut
Noel Redding - basso, laulu
| n k Jimi Hendrix |
| --- | --- |
Keskeisimmät albumit:  Are You Experienced  Axis: Bold as Love  Electric Ladyland  Band of Gypsys  First Rays of the New Rising Sun 
Muita julkaisuja:  Smash Hits  The Cry of Love  Isle of Wight  Hendrix In The West  Crash Landing  Concerts  Jimi Plays Monterey  Live At Winterland  Cornerstones 1967–1970  Stages  Blues  Voodoo Soup  South Saturn Delta  Experience Hendrix: The Best Of Jimi Hendrix  BBC Sessions  Live at the Fillmore East  Woodstock  The Albert Hall Experience  Woodstock  Blue Wild Angel  Live At Berkeley  The Ultimate Experience  Voodoo Child – The Jimi Hendrix Collection  Valleys of Neptune  West Coast Seattle Boy 
Britanniassa julkaistut singlet:  ”Hey Joe” / ”Stone Free”  ”Purple Haze” / ”51st Anniversary”  ”The Wind Cries Mary” / ”Highway Chile”  ”Burning Of The Midnight Lamp” / ”The Stars that Play with Laughing Sam's Dice”  ”All Along The Watchtower” / ”Long Hot Summer Night”  ”Crosstown Traffic” / ”Gypsy Eyes”  ”Fire” / ”Burning Of The Midnight Lamp”  ”Stone Free” / ”If 6 was 9” 
Yhdysvalloissa julkaistut singlet:  ”Hey Joe” / ”51st Anniversary”  ”Purple Haze” / ”The Wind Cries Mary”  ”Foxy Lady” / ”Hey Joe”  ”All Along The Watchtower” / ”Burning of the Midnight Lamp”  ”Up From The Skies” / ”One Rainy Wish”  ”Crosstown Traffic” / ”Gypsy Eyes”  ”Izabella” / ”Stepping Stone” 
Muuta:  diskografia
Musiikkivuosi 2025

Musiikkivuosi 2025 käsittelee vuoden 2025 tärkeitä musiikkitapahtumia, uutisia ja julkistuksia.
Tapahtumia

Emma-gaala 2025
8. joulukuuta: Jean Sibeliuksen päivä
Julkaisuja

The Halo Effect: March of the Unheard
Lacuna Coil: Sleepless Empire
Dream Theater: Parasomnia
Arch Enemy: Blood Dynasty
Lordi: Limited Deadition
Epica: Aspiral
Kilpailuja

Uuden Musiikin Kilpailu 2025
Eurovision laulukilpailu 2025
Hajonneita yhtyeitä

Sepultura lopettaa jäähyväiskiertueensa jälkeen
Vancouver Canucks

| Vancouver Canucks |
| --- | --- |

Historia:  Vancouver Canucks   1945–
Perustettu:  1945
Kaupunki:   Vancouver, Brittiläinen Kolumbia
Kotiareena:  Rogers Arena
– kapasiteetti:  18 910
Sarja:  NHL
Konferenssi:  Läntinen
Divisioona:  Tyynenmeren
Värit:                

Toimitusjohtaja:   Patrik Allvin
Päävalmentaja:   Rick Tocchet
Kapteeni:   Quinn Hughes
Omistaja:   Canucks Sports and Entertainment
Yhteistyöseurat:   Abbotsford Canucks (AHL)   Kalamazoo Wings (ECHL)
Stanley Cupit:  0
Konferenssin mestaruudet:  3 (1982, 1994, 2011)
Divisioonan mestaruudet:  11 (1975, 1992, 1993, 2004, 2007, 2009, 2010, 2011, 2012, 2013, 2024)
Infobox OKNimi-testi OK: 
Vancouver Canucks on kanadalainen ammattilaistason jääkiekkoseura, jonka kotikaupunki on Vancouver Brittiläisen Kolumbian provinssissa. Seura kuuluu NHL-liigan Läntisen konferenssin Tyynenmeren divisioonaan.
Seura on jäädyttänyt neljä pelinumeroa, Stan Smylin (#12), Trevor Lindenin (#16) Pavel Buren (#10) ja Markus Näslundin (#19). Viime vuosien suurimmat tähdet ovat olleet identtiset kaksoset Henrik ja Daniel Sedin. Seuraa on edustanut muun muassa Sami Salo.
Canucksin kotihalli on Rogers Arena, jota käytettiin myös vuoden 2010 talviolympialaisissa.
Historia

Seura perustettiin vuonna 1945 ja se liittyi NHL:ään kaudeksi 1970–1971. Joukkue ei ole kertaakaan voittanut Stanley Cupia, mutta se on pelannut finaaleissa vuosina 1982, 1994 sekä 2011 voitettuaan oman konferenssinsa ja siinä samalla voittajalle kuuluvan Clarence S. Campbell Bowlin. Lisäksi se on voittanut oman divisioonansa vuosina 1975, 1992, 1993, 2004, 2007, 2009, 2010, 2011, 2012 sekä 2013. Canucks voitti kaudella 2010–2011 ensimmäistä kertaa historiassaan Presidents’ Trophyn eli NHL:n runkosarjan. Joukkue kuitenkin hävisi Stanley Cupin Boston Bruinsille ratkaisevassa seitsemännessä ottelussa. Kaudella 2011–2012 Canucks voitti jälleen runkosarjan sekä President's Trophyn toisen kerran peräkkäin, mutta putosi jo ensimmäisellä kierroksella pudotuspeleistä hävittyään Stanley Cupin voittaneelle Los Angeles Kingsille otteluvoitoin 1–4.lähde?
Tunnukset

1970–1978
1978–1992
1992–1997
1997–2007
2007–2019
2019–
Joukkue kaudella 2024–2025

| Vancouver Canucks kaudella 2024–2025> Kokoonpano | Vancouver Canucks kaudella 2024–2025> Kokoonpano | Vancouver Canucks kaudella 2024–2025> Kokoonpano | Vancouver Canucks kaudella 2024–2025> Kokoonpano | Vancouver Canucks kaudella 2024–2025> Valmentajat | Vancouver Canucks kaudella 2024–2025>  | Vancouver Canucks kaudella 2024–2025>  |
| --- | --- | --- | --- | --- | --- | --- |
|  Maalivahdit  35   Thatcher Demko   32   Kevin Lankinen   31   Artūrs Šilovs Puolustajat  27   Derek Forbort   17   Filip Hronek   43   Quinn Hughes (C)   47   Noah Juulsen   90   Victor Mancini   57   Tyler Myers   25   Elias Pettersson   29   Marcus Pettersson |  |  Hyökkääjät  13   Arshdeep Bains   53   Teodors Bļugers    6   Brock Boeser   72   Filip Chytil   74   Jake DeBrusk    8   Conor Garland   21   Nils Höglander   81   Dakota Joshua   23   Jonathan Lekkerimäki   18   Drew O'Connor   40   Elias Pettersson (A)   44   Kiefer Sherwood   24   Pius Suter   88   Nils Åman |  |  Päävalmentaja Rick Tocchet  Selitykset (C) Kapteeni  (A) Varakapteeni  Lähde: Eliteprospects eliteprospects.com. Päivitetty: 9. maaliskuuta 2025  |  |  |
Joukkue kaudella 2024–2025 > Valmennus & Joukkueenjohto

Päävalmentaja: Rick Tocchet
Apuvalmentaja: Adam Foote
Apuvalmentaja: Jaroslav Svejkovsky
Maalivahtivalmentaja: Marko Torenius
Videovalmentaja: Dylan Crawford
Apuvideovalmentaja: Ian Beckenstein
Fysiikkavalmentaja: Mark Cesari
Apufysiikkavalmentaja: Jameel Bains
Kehitysvalmentaja (puolustajat): Sergei Gontšar
Kehitysvalmentaja: Mike Komisarek
Kehitysvalmentaja: Mikael Samuelsson
Kehitysvalmentaja: Daniel Sedin
Kehitysvalmentaja: Henrik Sedin
Taitovalmentaja: Jason Krog
Huoltopäällikkö: Pat O'Neill
Presidentti: Jim Rutherford
Toimitusjohtaja: Patrik Allvin
Apulaistoimitusjohtaja: Émilie Castonguay
Apulaistoimitusjohtaja: Cammi Granato
Apulaistoimitusjohtaja: Ryan Johnson
Henkilöstöjohtaja: Scott Young
Fysiikkavalmennuksenjohtaja: Alex Trinca
Maalivahtivalmennuksen- & Maalivahtienkykyjenetsinnänjohtaja: Ian Clark
Ammattilaisten kyjenetsinnän johtaja: Brett Henning
Amatöörien kyjenetsinnän johtaja: Todd Harvey
Vanhempi neuvonantaja: Dale Tallon
Jäädytetyt ja käytöstä poistetut numerot

10 Pavel Bure
11 Wayne Maki (numero poissa käytöstä – ainoastaan Chris Oddleifson ja Mark Messier ovat käyttäneet numeroa sitten vuoden 1974, jolloin Wayne Maki kuoli)
12 Stan Smyl
16 Trevor Linden
19 Markus Näslund
22 Daniel Sedin
28 Luc Bourdon (numero poissa käytöstä)
33 Henrik Sedin
37 Rick Rypien (numero poissa käytöstä)
99 Wayne Gretzky (numero jäädytetty koko liigassa)
lähde?
Ennätykset

Eniten kausia: Trevor Linden, 16
Eniten otteluita: Henrik Sedin, 1 208 (2000–2017)
Eniten pisteitä: Henrik Sedin, 996 (2000–2017)
Eniten maaleja: Daniel Sedin, 365 (2000–2017)
Eniten syöttöjä: Henrik Sedin,  765 (2000–2017)
Eniten jäähyminuutteja: Gino Odjick, 2127 (1990–1998)
Ennätykset > Yhden kauden ennätykset

Eniten maaleja kaudessa: Pavel Bure, 60 (1992–1993 & 1993–1994)
Eniten syöttöjä kaudessa: Henrik Sedin, 83 (2009–2010)
Eniten pisteitä kaudessa: Henrik Sedin, 112 (2009–2010)
Eniten jäähyjä kaudessa: Donald Brashear, 372 (1997–1998)
Eniten nollapelejä kaudessa: Roberto Luongo, 9 (2008–2009)
Eniten pisteitä kaudessa tulokkaana: Ivan Hlinka, 60 (1981–1982) & Pavel Bure, 60 (1991–1992)
Eniten pisteitä kaudessa puolustajana: Quinn Hughes, 92 (2023–2024)
Aiheesta muualla

Joukkueen kotisivut
suomalaiset Vancouver Canucks pelaajat, nhlfinns.com
Sami Salo
Gregg Allman

| Gregg Allman |
| --- | --- |
 Gregg Allman vuonna 1975.
Henkilötiedot
Syntynyt: 8. joulukuuta 1947 Nashville
Kuollut: 27. toukokuuta 2017 (69 vuotta) Savannah
Ammatti:  laulaja–lauluntekijä, muusikko
Muusikko
Tyylilajit:  rock, blues, bluesrock, southern rock, gospel
Soittimet:  laulu, kosketinsoittimet, kitara
Levy-yhtiöt:  Liberty Records ja Capricorn Records 
Aiheesta muualla
greggallman.com
  [ Muokkaa Wikidatassa ] [ ohje ]  
Gregg Allman esiintymässä vuonna 2006.
Gregory Lenoir ”Gregg” Allman (8. joulukuuta 1947 Nashville, Tennessee – 27. toukokuuta 2017 Savannah, Georgia) oli yhdysvaltalainen rock- ja blues-laulaja, -kosketinsoittaja, -kitaristi ja -lauluntekijä, joka tunnetaan parhaiten Allman Brothers Bandin jäsenenä. Hänet otettiin vuonna 1995 yhtyeen mukana Rock and Roll Hall of Fameen ja vuonna 2006 Georgia Music Hall of Fameen. Musiikkilehti Rolling Stone sijoitti hänet 70. sijalle sadan suurimman laulajan listalla vuonna 2010.
Gregg Allmanin kitaristiveli Duane muodosti Allman Brothers Bandin vuonna 1969. Yhtyeessä olivat mukana kitaristi Dickey Betts, basisti Berry Oakley ja rumpali Butch Trucks ja tämän vastaavaa tehtävää hoitanut Jai Johanny ”Jaimoe” Johanson. Gregg Allman lauloi (myös Betts lauloi), soitti sähköurkuja ja kirjoitti jotkut yhtyeen kestävimmistä kappaleista, kuten ”Midnight Rider” ja ”Melissa”. Gregg Allmanin taitava työskentely Hammond B3 -uruissa auttoi yhtyettä nousemaan kansalliseksi ilmiöksi varhaisella 1970-luvulla. Konsertit kestivät usein yli kolme tuntia ja keräsivät stadionit täyteen.
Vuonna 1971 ilmestynyttä live-albumia At Fillmore East pidetään yhtenä hienoimmista live-albumeista rockin historiassa. Puolen vuoden kuluessa levyn ilmestymisestä Duane Allman kuoli moottoripyöräonnettomuudessa lähellä yhtyeen kotia Tudorin kartanoa Maconissa.
Allman Brothers Band hajosi ensimmäisen kerran 1970-luvun lopulla ja sen jälkeen se on perustettu muutaman kerran uudelleen. Allmanilla on ollut myös sooloura: hänen ensimmäinen oma albuminsa oli Laid Back vuonna 1973. Hän julkaisi puolisen tusinaa sooloalbumia. Allman Brothers Band on jatkanut toimintaansa vuosituhannen vaihteen jälkeenkin ja julkaisi tuoreimman studioalbuminsa vuonna 2003.
Gregg Allman oli kuusi kertaa naimisissa ja sai viisi lasta. Avioliitosta laulajatar Cherin kanssa vuosina 1975–1979 syntyi muusikkopoika Elijah Blue Allman (1976–). Muita musiikkialalle siirtyneitä lapsia hänellä ovat Michael Sean Allman, Honeytribe-yhtyeen Devon Allman ja Picture me Broken -yhtyeen laulaja Layla Brooklyn Allman. Gregg Allman oli vuodesta 2001 naimisissa Stacey Fountainin kanssa. Pari asui Richmond Hillissä, Georgiassa.
Allmanille tehtiin maksansiirto vuonna 2010. Muiden terveysongelmien ohessa hän oli kärsinyt epäsäännöllisistä sydämenlyönneistä viime vuosina. Hän oli peruuttanut konsertteja ennen kuolemaansa.
Sooloalbumit

Laid Back (1973)
Playin' Up a Storm (1977)
Two the Hard Way (1977) (Cherin kanssa)
I'm No Angel (1987)
Just Before the Bullets Fly (1988)
Searching for Simplicity (1997)
Low Country Blues (2011)
Southern Blood (2017)
Livealbumit

The Gregg Allman Tour (1974)
Gregg Allman Live: Back to Macon, GA (2015)
Bräcken kunta

| Bräcken kunta |
| --- | --- |
 vaakuna

Valtio:   Ruotsi
Lääni:  Jämtlandin lääni
Maakunta:  Jämtland
Keskustaajama:  Bräcke
Kuntakoodi:  2305
Pinta-ala  ():  
 – Maa:  3 408,09 km²
Väkiluku (31.12.2020)  ():  6 181
 – Väestötiheys:  1,8 as./km²
 
 www.bracke.se 
Infobox OKVirheellinen NIMI-arvo: 
Bräcken kunta (ruots. Bräcke kommun) on Jämtlandin läänissä sijaitseva Ruotsin kunta. Maakuntajaossa se kuuluu Jämtlandiin. Kunnan keskustaajama on Bräcke.
Kunnan maapinta-ala on 3 408,09 neliökilometriä (1.1.2016) ja asukasluku 6 181 henkeä (31.12.2020).
Vuonna 2007 kunnassa oli 21,59 km² peltoa, joten saman ajankohdan maapinta-alaan vertaamalla saadaan peltojen osuudeksi 0,6 prosenttia kunnan maapinta-alasta.
Kuntajaon kehitys

Vuonna 1891 Revsundin maalaiskunnasta erotettiin Nyhemin maalaiskunta. Vuoden 1952 kuntauudistuksessa muodostettiin seuraavat "suurkunnat":
Revsund (Revsund, Bodsjö ja Sundsjö)
Kälarne (Håsjö ja Hällesjö)
Bräcke (Bräcke ja Nyhem)
Vuonna 1974 muodostettiin nykyinen Bräcken kunta yhdistämällä aiemmat Revsundin, Kälarnen ja Bräcken kunnat. Bräcken taajama oli vuosina 1907–1955 taajaväkinen yhdyskunta ja siitä tuli uuden kunnan keskustaajama.
Vaakuna

Nykyinen vaakuna on entisen Bräcken maalaiskunnan vaakuna. Myös Kälarnen maalaiskunnalla oli oma vaakuna.
Kälarnen maalaiskunta
Väestönkehitys

| Bräcken kunnan väestönkehitys 1950–2010 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 12 286 | 12 286 |
| 1955 | 1955 |    | 12 383 | 12 383 |
| 1960 | 1960 |    | 11 863 | 11 863 |
| 1965 | 1965 |    | 10 982 | 10 982 |
| 1970 | 1970 |    | 9 938 | 9 938 |
| 1975 | 1975 |    | 9 503 | 9 503 |
| 1980 | 1980 |    | 9 224 | 9 224 |
| 1985 | 1985 |    | 8 794 | 8 794 |
| 1990 | 1990 |    | 8 739 | 8 739 |
| 1995 | 1995 |    | 8 333 | 8 333 |
| 2000 | 2000 |    | 7 577 | 7 577 |
| 2005 | 2005 |    | 7 192 | 7 192 |
| 2010 | 2010 |    | 6 885 | 6 885 |
| 2015 | 2015 |    | 6 455 | 6 455 |
| 2020 | 2020 |    | 6 181 | 6 181 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 740 | 11,5 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 84 | 1,3 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 286 | 4,4 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 5 345 | 82,8 |
Hieman vanhempien vuoden 2009 lopun tietojen mukaan kunnassa asui 84 Suomessa syntynyttä, mikä vastasi 1,2 prosenttia kunnan väestöstä.
Vielä vanhempien vuoden 1984 lopun tietojen mukaan 2,8 prosenttia kunnan asukkaista oli ulkomailla syntyneitä. Tuolloin kunnassa asui 132 Suomessa syntynyttä, mikä vastasi 1,5 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 163 322 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 40 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 18,5 %
18–64-vuotiaat: 55,7 %
65 vuotta täyttäneet: 25,9 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 10,8 | 9,1 |
|   | jalostus | 20,7 | 20,7 |
|   | palvelut | 65,8 | 68,2 |
|   | tuntematon | 2,7 | 2,1 |
|   | Työpaikkoja ja työllisiä | 2 194 | 2 906 |
|   | työpaikkaomavaraisuus | 75,5 |  |
Taajamat

Kunnassa on 4 taajamaa, joiden osuus kunnan väestöstä vuoden 2010 lopussa oli 46,7 prosenttia. Taajamien ulkopuolella asui tuolloin 3 672 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Bräcke | 1 651 |
| 2 | Gällö | 725 |
| 3 | Kälarne | 451 |
| 4 | Pilgrimstad | 386 |
Kunnan keskustaajama on lihavoitu.
Taajamat > Entiset taajamat

Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Nyhem
Stavre
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Albacken
Bensjö
Fanbyn
Hunge
Nyhem
Rissna
Stavre
Sundsjö
Sörbygden
Taajamat > Entiset pientaajamat

Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Gimdalen
Västanede
Kunnanvaltuusto

Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Bräcken kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 3 | 4 | 4 | 5 | 6 | 5 | 7 | 5 | 5 | 4 | 6 | 6 | 4 | 3 |  |
|   | Keskustapuolue | 13 | 13 | 12 | 10 | 9 | 9 | 10 | 8 | 6 | 8 | 8 | 6 | 11 | 12 |  |
|   | Liberaalit | 3 | 2 | 2 | 1 | 3 | 2 | 2 | 1 | 1 | 2 | 2 | 2 | 1 | 0 |  |
|   | Kristillisdemokraatit | 0 | 0 | 0 | 0 | 0 | 0 | 1 | 0 | 0 | 0 | 0 | 0 | 0 | 0 |  |
|   | Ympäristöpuolue vihreät | 0 | 0 | 0 | 0 | 0 | 2 | 1 | 3 | 2 | 1 | 1 | 1 | 1 | 0 |  |
|   | Ruotsin sosiaalidemokraattinen työväenpuolue | 27 | 27 | 29 | 30 | 28 | 28 | 25 | 29 | 21 | 21 | 20 | 22 | 14 | 11 |  |
|   | Vasemmistopuolue | 3 | 3 | 2 | 3 | 3 | 3 | 3 | 3 | 6 | 5 | 4 | 3 | 2 | 1 |  |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 3 | 3 |  |
|   | Muut | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 3 | 1 |  |
|   | Yhteensä  | 49 | 49 | 49 | 49 | 49 | 49 | 49 | 49 | 41 | 41 | 41 | 41 | 39 | 31 |  |
Piirit

Vuodesta 2016 alkaen kunta on jaettu seuraaviin piireihin:
Bodsjön piiri
Bräcken piiri
Håsjön piiri
Hällesjön piiri
Nyhemin piiri
Revsundin piiri
Sundsjön piiri